laion/Wikipedia-Exotic huggingface dataset:
ქირიქკალე

ქირიქკალე (თურქ. Kırıkkale) — ქალაქი თურქეთში, ცენტრალური ანატოლიის რეგიონის ჩრდილოეთ ნაწილში. ქირიქკალე არის ქირიქკალეს პროვინციის ადმინისტრაციული ცენტრი. ქირიქკალე მდებარეობს 40 კმ-ში თურქეთის დედაქალაქ ანკარასთან. 2014 წლის მონაცემებით, ქალაქის მოსახლეობამ 189 044 შეადგინა. ქირიქკალე მდებარეობს 900 მეტრზე ზღვის დონიდან. ქალაქ ქირიქკალეს აქვს მერია და მისი მერი არის მეჰმედ საიგილი. სიტყვა ქირიქკალე ქართულ ენაზე სიტყვასიტყვით ნიშნავს გატეხილ ციხეს. ქალაქის ფართობი 318.07 კმ²-ია. ქალაქი ქირიქკალე მდებარეობს ქირიქკალეს პროვინციის ცენტრში. მიუხედავად იმისა, რომ იგი ამ პროვინციის ადმინისტრაციული ცენტრია, ქირიქკალეს პროვინციის რამდენიმე ქალაქი მას ფართობით აღემატება. ქირიქკალეს ოთხივე მხრიდან საკუთარი პროვინციის ოთხი ქალაქი ესაზღვრება. აღმოსავლეთით ესაზღვრება ქალაქი ქესკინი, დასავლეთით — იაჰშიჰანი, სამხრეთ-აღმოსავლეთით — ბაჰშილი, ხოლო ჩრდილოეთით ქალაქი ბალიშეიჰი ესაზღვრება. ქირიქკალეს პროვინცია თურქეთის ქალაქების სია ვიკისაწყობში არის გვერდი თემაზე: ქირიქკალე Kirikkale News დაარქივებული 2020-05-17 საიტზე Wayback Machine. District governor's official website (თურქული) District municipality's official website (თურქული)
მაინცის საკათედრო ტაძარი

მაინცის საკათედრო ტაძარი, ასევე წმინდა მარტინის საკათედრო ტაძარი (გერმ. Mainzer Dom, ან Der Hohe Dom zu Mainz) — საკათედრო ტაძარი ქალაქ მაინცის ისტორიულ ცენტრში, საბაზრო მოედანზე; მაინცის ეპისკოპოსის საბრძანებელი. კათედრალი ძირითადად რომანულ სტილშია, თუმცა ექსტერიერზე გვიანდელმა დამატებებმა საუკუნეების განმავლობაში მას სხვადასხვა არქიტექტურული მიმდინარეობების კვალი დააჩნია. თავდაპირველად წმ. იოანეს სახელობის ეკლესია, შემდეგ კი წმ. სალვატორესი არქიეპისკოპოსმა ჰატო I-მა 911 წელს აკურთხა და ის მაინცის ეპისკოპოსის საკათედრო ტაძარს წარმოადგენდა 975 წელს მაინცის არქიეპისკოპოსად ვილიგისის დანიშვნამდე. ვილიგისის დროს ქალაქი მაინცი ეკონომიკურად აყვავდა. ვილიგისი ერთ-ერთი ყველაზე გავლენიანი მთავარი გახდა, ხოლო 991-994 წლებში იმპერიის რეგენტის კი გახდა. მისი ბრძანებით დაიწყო პრე-რომანული სტილის კათედრალის მშენებლობა. ეს ახალი და შთამბეჭდავი შენობა ვილიგისის წარმოდგენით მაინცს მეორე რომის სტატუსს მიანიჭებდა. ამ ახალ კათედრალს ორი ეკლესიის ფუნქცია უნდა მიეღო: ძველი კათედრალისა და წმ. ალბანის ეკლესიისა, რომელიც უდიდესი იყო იმ არემარეში და ბენედიქტელთა სააბატოს ეკუთვნოდა, სადაც ეპისკოპოსები და სხვა წარჩინებულები იკრძალებოდნენ, მათ შორის ფასტრადა, შარლემანის მეუღლე. სინოდთა უმრავლესობა წმ. ალბანის სააბატოში იმართებოდა. Hans-Jürgen Kotzur (Hrsg.): Der verschwundene Dom – Wahrnehmung und Wandel der Mainzer Kathedrale im Lauf der Jahrhunderte, Universitätsdruckerei H. Schmidt, Mainz 2011, ISBN 978-3-935647-54-0 Stiftung Hoher Dom zu Mainz: Der Dom zu Mainz, Universitätsdruckerei H. Schmidt, Mainz, Erstausgabe Oktober 2009, ISBN 978-3-935647-46-5 Josef Heinzelmann: Mainz zwischen Rom und Aachen. Erzbischof Willigis und der Bau des Mainzer Doms. In: Jahrbuch für westdeutsche Landesgeschichte, Koblenz 2004, S. 7–32 Franz Dumont, Ferdinand Scherf, Friedrich Schütz (Hrsg.): Mainz. Die Geschichte der Stadt. 2. Auflage. Philipp von Zabern, Mainz 1999, ISBN 3-8053-2679-3 ვიკისაწყობში არის გვერდი თემაზე: მაინცის საკათედრო ტაძარი Homepage zum Mainzer Dom დაარქივებული 2013-06-03 საიტზე Wayback Machine. 1000 Jahre Mainzer Dom დაარქივებული 2016-10-01 საიტზე Wayback Machine. – Seite der Stiftung Hoher Dom zu Mainz Dom St. Martin – 1000 Jahre Stadtgeschichte დაარქივებული 2016-09-10 საიტზე Wayback Machine. Musica Sacra am Hohen Dom zu Mainz Dombauverein Mainz
ივლისის მონარქია

ივლისის მონარქია (ფრანგ. Monarchie de Juillet) — ლიბერალური კონსტიტუციური მონარქია საფრანგეთში, ლუი ფილიპ I-ის მმართველობის ქვეშ, რომელიც 1830 წლის ივლისის რევოლუციით დაიწყო და 1848 წლის რევოლუციით დასრულდა.
ურ-ნამუ

ურ-ნამუ — შუმერის და აქადის მეფე ურის მესამე დინასტიიდან. მეფობდა დაახ. ძვ. წ. 2112 - ძვ. წ. 2094 წლებში. დააარსა ურის მესამე დინასტია, ცნობილია, რომ იგი იყო ურის არისტოკრატიული ოჯახიდან. თავდაპირველად იგი იყო ურუქის მეფის უტუხენგალის ნაცვალი ურში, მაგრამ ამ უკანასკნელის დაღუპვის შემდეგ გახდა სამხრეთ მესოპოტამიის მეფე. მან დაიპყრო ლაგაში და გააერთიანა სამხრეთ მესოპოტამია. ურ-ნამუმ განაახლა საირიგაციო არხები. მის შემდეგ გამეფდა მისი ვაჟი შულგი. ურის მესამე დინასტია, ურ-ნამუ
ვახტანგ ტაბლიაშვილი

ვახტანგ ვალერიანის ძე ტაბლიაშვილი (დ. 16 მაისი, 1914 — გ. 28 მაისი, 2002) — ქართველი რეჟისორი. საქართველოს ხელოვნების დამსახურებული მოღვაწე (1945), საქართველოს სახალხო არტისტი (1967). სკკპ წევრი 1945 წლიდან. დაამთავრა მოსკოვის ანატოლი ლუნაჩარსკის სახელობის თეატრალური ხელოვნების სახელმწიფო ინსტიტუტი (1939). 1939–1966 წლებში იყო მარჯანიშვილის სახელობის თეატრის რეჟისორი და მთავარი რეჟისორი. დადგა ლავრენტი არდაზიანის „სოლომონ ისაკიჩ მეჯღანუაშვილი“ (მისივე ინსცენირება), ნიკოლოზ პოგოდინის „კრემლის კურანტები“, ალექსანდრე ოსტროვსკის „უმზითვო“, ლევან გოთუას „დავით აღაშენებელი“, უილიამ შექსპირის „რომეო და ჯულიეტა“, ალექსანდრე ყაზბეგის „მოძღვარი“ (მისივე ინსცენირება), ვალერიან კანდელაკის „მაია წყნეთელი“ და სხვა. 1956–1965 წლებში იყო ზაქარია ფალიაშვილის სახელობის ოპერისა და ბალეტის თეატრის მთავარი რეჟისორი. დადგა ზაქარია ფალიაშივილის „დაისი“, მელიტონ ბალანჩივაძის „დარეჯან ცბიერი“, ჯუზეპე ვერდის „ტრუბადური“ და სხვა. ტაბლიაშვილის სპექტაკლები გამოირჩეოდა მასშტაბურობით. 1967 წლიდან მოღვაწეობდა კინოსტუდია „ქართულ ფილმში“, გადაღებული აქვს ფილმები: „ქეთო და კოტე“ (რეჟისორ შალვა გედევანიშვილთან ერთად, 1948), „დიდოსტატის მარჯვენა“ (2 სერიად, რეჟისორ დევი აბაშიძესთან ერთად 1970-71), „ლევან ხიდაშელი“ (1973). 1945 — საქართველოს სსრ ხელოვნების დამსახურებული მოღვაწე 1946, 1950, 1958 — საპატიო ნიშნის ორდენი 1967 — საქართველოს სსრ სახალხო არტისტი 1994 — ღირსების ორდენი 1997 — თბილისის საპატიო მოქალაქე 2000 — შოთა რუსთაველის სახელობის სახელმწიფო პრემია ნინიკაშვილი კ., ქართული საბჭოთა ენციკლოპედია, ტ. 9, თბ., 1985. — გვ. 636. ვახტანგ ტაბლიაშვილი — საქართველოს ბიოგრაფიული ლექსიკონი ვახტანგ ტაბლიაშვილი [დაარქივებული] — ეროვნული ფილმოგრაფია ვახტანგ ტაბლიაშვილი კინოფილმების ინტერნეტ-მონაცემთა ბაზაში ↑ Источник. ციტირების თარიღი: 2022-03-17 ↑ საქართველოს სსრ-ის უმაღლესი საბჭოს უწყებები. 1967. № 2. გვ. 45.
დოკუჩაევის სახელობის ოქროს მედალი

დოკუჩაევის სახელობის ოქროს მედალი (რუს. Золотая медаль имени В. В. Докучаева) — რუსეთის მეცნიერებათა აკადემიის სამეცნიერო ჯილდო. 1947 წლიდან ჯილდოს გადასცემდა სსრკ მეცნიერებათა აკადემიის ზოგადი ბიოლოგიის განყოფილება, ხოლო შემდეგ რუსეთის მეცნიერებათა აკადემია მნიშვნელოვანი სამეცნიერო ნაშრომებისთვის და აღმოჩენებისათვის ნიადაგთმცოდნეობაში. ოქროს მედალმა სახელწოდება მიიღო ვასილი დოკუჩაევის სახელის მიხედვით. დოკუჩაევის სახელობის ოქროს მედალი (რუსული)
პარგოლოვო

პარგოლოვო (რუს. Парголово) — დაბა რუსეთში, მუნიციპალური წარმონაქმნი სანქტ-პეტერბურგის ვიბორგის რაიონის შემადგენლობაში. 2015 წლის მოსახლეობის აღწერის მიხედვით პარგოლოვოს მოსახლეობა უდრის 35 555 ადამიანს. რკინიგზის სადგური სანქტ-პეტერბურგი — ვიბორგის მონაკვეთზე. სადგურის ძველი შენობა გამოსახულია დაბის გერბზე. ღირსშესანიშნავი ადგილებიდან გამოსაყოფია შუვალოვის პარკი, ჩრდილოეთი სასაფლაო; 1995-2001 წლებში აშენდა იოასაფ ბელგოროდელის სახელობის ეკლესია. რევოლუციამდე, სოფელ მე-3 პარგოლოვოში აშენდა ეკლესია, რომელიც აკურთხეს 1914 წელს. იგი 1937 წლამდე მოქმედებდა, ხოლო 1941 წელს ის დაანგრიეს. ოფიციალური საიტი დაარქივებული 2018-01-02 საიტზე Wayback Machine. (რუსული)
საქართველოს სასჯელაღსრულებისა და პრობაციის სამინისტრო

საქართველოს სასჯელაღსრულებისა და პრობაციის სამინისტრო — საქართველოს სამინისტრო, რომლის ხელმძღვანელი (მინისტრი) საქართველოს მთავრობის წევრია, რომლის დაქვემდებარებაში მყოფი სახელმწიფო უწყება პასუხისმგებელია პენიტენციალური სისტემის გამართულ საქმიანობაზე. სამინისტრო ანგარიშვალდებულია მთავრობის წინაშე და ასრულებს მისსავე ან პრემიერ-მინისტრის მიერ კანონის საფუძველზე დაკისრებულ ამოცანებს. მისი მთავარი ოფისი მდებარეობს ქალაქ თბილისში. სამინისტრო დაარსდა 2009 წლის 1 თებერვალს საქართველოს კანონის შესაბამისად მთავრობის სტრუქტურის, უფლებამოსილებისა და საქმიანობის წესის შესახებ. დიმიტრი შაშკინი, 6 თებერვალი, 2009 – 8 დეკემბერი, 2009 ხათუნა კალმახელიძე, 8 დეკემბერი, 2009 – 19 სექტემბერი, 2012 გიორგი ტუღუში, 20 სექტემბერი, 2012 – 25 ოქტომბერი, 2012 სოზარ სუბარი, 25 ოქტომბერი, 2012 – 22 ივლისი, 2014 გიორგი მღებრიშვილი, 22 ივლისი, 2014 - 1 აგვისტო, 2015 კახი კახიშვილი, 1 აგვისტო, 2015 - 21 ივნისი, 2018 კახი კახიშვილი (მეორეჯერ), 21 ივნისი, 2018 – 14 ივლისი, 2018 საქართველოს კანონში ცვლილების შეტანის თაობაზე (2018 წლის 14 ივლისი #3141–რს) საქართველოს კანონის შესაბამისად, უწყება შეუერთდა — იუსტიციის სამინისტროს. moc.gov.ge ოფიციალური საიტი დაარქივებული 2016-01-12 საიტზე Wayback Machine.
დოიჩი (ეტიმოლოგია)

სიტყვა "დოიჩი" წარმოადგენს გერმანული ენის, გერმანელი ხალხის აღმნიშვნელ ცნებას. თავად გერმანიის სახელწოდება მომდინარეობს ასევე სიტყვისაგან "დოიჩ" (გერმ. Deutsch), "დოიჩლანდ" (გერმ. Deutschland) სიტყვასიტყვით თარგმანში აღნიშნავს გერმანელთა ქვეყანას. გერმანელთა ენისა და ერის აღმნიშვნელი სიტყვა "დოიჩი" თვითონ გერმანულ ენაში არ იწარმოებს ქართულის მსგავსად არსებითი და ზედსართავი სახელების შესაბამისად ცალ-ცალკე ფორმებს, რაც იმას ნიშნავს, რომ გერმანული თვითსახელდებით "დოიჩ" აღნიშნავს ენასაც და ერსაც. განსხვავების დანახვა მხოლოდ მორფოლოგიური ფორმაცვალებადობის დროსაა შესაძლებელი. ძველი ზემოგერმანული diutisc (დასავლეთფრანკული *Þeodisk), რომელიც თავდაპირველად აღნიშნავდა "ხალხისას", "ხალხის კუთვნილს", "ხალხისეულს", "ხალხის განუსხვისებელს" ( => ძველ გერმანთა მეტყველებაში Þeudā, ძველზემოგერმანული diot[a], ანუ ხალხი). თავდაპირველად, ამ სიტყვის გამოყენებით ზღვარი ედებოდა გერმანიკული იდიომებით მეტყველ ხალხებს რომანულენოვანი ხალხებისაგან. მთავარი სტატია: ნიდერლანდური (ეტიმოლოგია). Hans Eggers (გამომც.): Der Volksname Deutsch. (= Wege der Forschung ტომი 156) Wissenschaftliche Buchgesellschaft, Darmstadt 1970. Chronik-Handbuch Daten der Weltgeschichte; გვ. 132; Gütersloh, München: Chronik Verlag, 1997; ISBN 3-577-14511-0 Helmut Berschin: Deutschland – ein Name im Wandel. Die deutsche Frage im Spiegel der Sprache; München 1979 Wolfgang Haubrichs, Herwig Wolfram: Theodiscus. წიგნში: Reallexikon der Germanischen Altertumskunde ტომი 30, Heinrich Beck, Dieter Geuenich, Heiko Steuer (გამომც.). Berlin − New York, 2005. ISBN 3-11-018385-4. გვ. 421-დან. Heinrich Beck, Dieter Geuenich, Heiko Steuer, Dietrich Hakelberg (გამომც.): Zur Geschichte der Gleichung „germanisch-deutsch“. Sprache und Namen, Geschichte und Institutionen. (= Ergänzungsbände zum Reallexikon der Germanischen Altertumskunde; 34) de Gruyter, Berlin, New York 2004, ISBN 978-3-110-17536-3. Rosemarie Lühr: Das Wort 'deutsch' in seinen einheimischen Bezügen. წიგნში: Zeitschrift für Linguistik und Literaturwissenschaft. 24, ჟურნალი 94 (1994), გვ. 26–46.
გიურბეი ილერი

გიურბეი ილერი (თურქ. Gürbey İleri) — თურქი მსახიობი, ისტორიულ სერიალ „დიდებული საუკუნის“ ერთ-ერთი ვარსკვლავი. დაიბადა 1988 წლის 13 თებერვალს, სტამბოლში. სკოლის დასრულების შემდეგ ტელე-ეკრანებზეც გამოჩნდა. შემდეგ დაამთავრა სამსახიობი ფაკულტეტი ბეიქენთის უნივერსიტეტში. 2012 წელს მიიწვიეს სერიალ „დიდებულ საუკუნეში“. სწორედ ამ როლმა მოუტანა მას დიდი პოპულარობა. იგი ამ სერიალის მე-3 სეზონში თამაშობს შეჰზადე მეჰმედის როლს. მეჰმედი კვდება 103-ე სერიაში მოწამვლის შედეგად. „დიდებული საუკუნის“ შემდეგ გიურბეიმ ითამაშა სერიალ „დღე, როცა დაიწერა ჩემი ბედისწერა“-ში და ამ სერიალში ქერიმის როლი შეასრულა. დიდებული საუკუნე (ქართულად) დაარქივებული 2015-06-10 საიტზე Wayback Machine. გიურბეი ილერი Facebook-ზე გიურბეი ილერი Twitter-ზე
ლაზარე (საიდუმლო მასალები)

ლაზარე (ინგლ. Lazarus) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეთხუთმეტე ეპიზოდი, რომელიც ეთერში გავიდა 1994 წლის 4 თებერვალს. ყურადღება!  ქვემოთ მოყვანილია სიუჟეტის და/ან დასასრულის დეტალები. მალდერი და სკალი იძიებენ სკალის ძველი თანამშრომლის ბანკის ქურდობის დროს დაჭრის საქმეს, ვინაიდან დაზარალებულში შესახლდა ბანკის მოკლული ქურდის სული. Lazarus — კინოფილმების ინტერნეტ-მონაცემთა ბაზა (ინგლისური) „Lazarus“ საიტზე TV.com
გულით ახალგაზრდა (საიდუმლო მასალები)

გულით ახალგაზრდა (ინგლ. Young at Heart) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეთექვსმეტე ეპიზოდი, რომელიც ეთერში გავიდა 1994 წლის 11 თებერვალს. ყურადღება!  ქვემოთ მოყვანილია სიუჟეტის და/ან დასასრულის დეტალები. ჯონ ბარნეტი, რომელიც მალდერი პირველი საქმის მოქმედი პირია და ამავე დროს - მკვლელი, რომელსაც ყველას გარდაცვლილად მიაჩნდა, დაბრუნდა. იდუმალი გზავნილებით იგი მალდერსა და სკალის გამოცანებით და მეცნიერებით სავსე დევნაში იწვევს. Young at Heart — კინოფილმების ინტერნეტ-მონაცემთა ბაზა (ინგლისური) „Young at Heart“ საიტზე TV.com
ა.ბ.ე.

ა.ბ.ე. (არამიწიერი ბიოლოგიური ელემენტი, ინგლ. extraterrestrial biological entity) — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი სეზონის მეჩვიდმეტე ეპიზოდი, რომელიც ეთერში გავიდა 1994 წლის 18 თებერვალს. ყურადღება!  ქვემოთ მოყვანილია სიუჟეტის და/ან დასასრულის დეტალები. მალდერი და სკალი იძიებენ ერთ-ერთი სატვირთო მანქანის მძღოლის მიერ ამო-ს ხილვის საქმეს. მალდერისთვის ეს არის ახლო კონტაქტების არსებობის მტკიცებულება. „ღრმა ყელის“ დახმარებით, რომელიც ნაკლებად აქტიურია, ვიდრე ადრე, მალდერი დასახმარებლად მიდის „ეულ მონადირეებთან“, რომლებიც არაოფიციალურ ჟურნალს უშვებენ. სკალი გაოგნებულია მათ მიერ წარმოდგენილი თეორიით - მანამდე, სანამ მალდერის მაგიდაზე მოსმენის მოწყობილობას აღმოაჩენს. აგენტები თვალს ადევნებენ სატვირთო მანქანას, მაგრამ ამბავი კარგად არ მთავრდება. E.B.E. — კინოფილმების ინტერნეტ-მონაცემთა ბაზა (ინგლისური) „E.B.E.“ საიტზე TV.com
ნომოგენეზი

ნომოგენეზი (ბერძ. nomos — კანონი და ...გენეზი) — ანტიდარვინისტული, იდეალისტურ-ტელეოლოგიური ევოლუციის ჰიპოთეზა, რომელსაც საფუძვლად უდევს ორგანული სამყაროს თავდაპირველი მიზანშეწონილობის იდეა. წამოაყენა გეოგრაფმა და ბიოლოგმა ლევ ბერგმა 1922 წელს. ნომოგენეზის თანახმად, ევოლუციის საფუძველია შინაგანი კანონზომიერებები, რომლებიც განაპირობებენ ორგანიზმების განვითარებას განსაზღვრული მიმართულებით; ამის გამო ბუნებაში არსებული მიზანშეწონილობა პირველადია; ორგანიზმები ერთმანეთის დამოუკიდებლად ჩნდებიან, რის გამოც მათ შორის განსხვავებები პირველადია, მსგავსებები კი — მეორეული. ნომოგენეზის ჰიპოთეზა გამოქვეყნებისთანავე მკაცრად გააკრიტიკეს როგორც ავტოგენეზის ერთ-ერთი სახე. ნომოგენეზი ამკვიდრებდა პრინციპს ცოცხალი სამყაროს თავდაპირველი მიზანშეწონილობის შესახებ, რაც ბერგის აზრით განპირობებული იყო პროტოპლაზმის ცილების სტერეოქიმიური თვისებებით. მოგვიანებით ნომოგენეზის თეორიის იდეებს ავითარებდა ფილოსოფოსი, ბიოლოგი და ენტომოლოგი ალექსანდრე ლიუბიშევი. Берг Л. С., Номогенез или эволюция на основе закономерностей, П., 1922; Теория номогенеза. Сб. критических ст., М., 1928. ↑ ნომოგენეზი — დიდი საბჭოთა ენციკლოპედია ↑ ნათაძე ლ., ქართული საბჭოთა ენციკლოპედია, ტ. 7, თბ., 1984. — გვ. 469. ↑ ნომოგენეზი — ბიოლოგიური და სამედიცინო ტერმინები და ცნებები ↑ ნომოგენეზი — დიდი ენციკლოპედიური ლექსიკონი
ბოგატოე (ბელოგორსკის რაიონი)

ბოგატოე (უკრ. Багате) — სოფელი უკრაინაში. მდებარეობს ყირიმის ავტონომიური რესპუბლიკის ბელოგორსკის რაიონში. 2013 წელს სოფლის მოსახლეობა 1062 კაცს შეადგენდა. სოფლის ამინდი
ბაჰატე (იზმაილის რაიონი)

ბაჰატე (უკრ. Багате) — სოფელი უკრაინაში. მდებარეობს ოდესის ოლქის იზმაილის რაიონში. 2013 წელს სოფლის მოსახლეობა 3977 კაცს შეადგენდა. სოფლის ამინდი
ბაჰატე (ნოვოჰრად-ვოლინსკის რაიონი)

ბაჰატე (უკრ. Багате) — სოფელი უკრაინაში. მდებარეობს ჟიტომირის ოლქის ნოვოჰრად-ვოლინსკის რაიონში. 2013 წელს სოფლის მოსახლეობა 58 კაცს შეადგენდა. სოფლის ამინდი
ბაჰატე (ნოვომოსკოვსკის რაიონი)

ბაჰატე (უკრ. Багате) — სოფელი უკრაინაში. მდებარეობს დნიპროპეტროვსკის ოლქის ნოვომოსკოვსკის რაიონში. 2013 წელს სოფლის მოსახლეობა 662 კაცს შეადგენდა. სოფლის ამინდი
ბაჰატე (პოლოჰის რაიონი)

ბაჰატე (უკრ. Багате) — სოფელი უკრაინაში. მდებარეობს ზაპორიჟიის ოლქის პოლოჰის რაიონში. 2013 წელს სოფლის მოსახლეობა 339 კაცს შეადგენდა. სოფლის ამინდი
ბაჰატირი

ბაჰატირი (უკრ. Багатир) — სოფელი უკრაინაში. მდებარეობს დონეცკის ოლქის ველიკა-ნოვოსილკის რაიონში. 2013 წელს სოფლის მოსახლეობა 1695 კაცს შეადგენდა. სოფლის ამინდი
ბაჰატივკა (როზივკის რაიონი)

ბაჰატივკა (უკრ. Багатівка) — სოფელი უკრაინაში. მდებარეობს ზაპორიჟიის ოლქის როზივკის რაიონში. 2013 წელს სოფლის მოსახლეობა 159 კაცს შეადგენდა. სოფლის ამინდი
ბოგატოვკა (სუდაკის საქალაქო საბჭო)

ბოგატოვკა (უკრ. Багатівка) — სოფელი უკრაინაში. მდებარეობს ყირიმის ავტონომიური რესპუბლიკის სუდაკის საქალაქო საბჭოში. 2013 წელს სოფლის მოსახლეობა 718 კაცს შეადგენდა. სოფლის ამინდი
ბაჰატკივცი

ბაჰატკივცი (უკრ. Багатківці) — სოფელი უკრაინაში. მდებარეობს ტერნოპილის ოლქის ტერებოვლიის რაიონში. 2013 წელს სოფლის მოსახლეობა 682 კაცს შეადგენდა. სოფლის ამინდი
ბაჰაჩევე

ბაჰაჩევე (უკრ. Багачеве) — სოფელი უკრაინაში. მდებარეობს ოდესის ოლქის ველიკა-მიხაილივკის რაიონში. 2013 წელს სოფლის მოსახლეობა 61 კაცს შეადგენდა. სოფლის ამინდი
ბაჰაჩივკა (ზვენიჰოროდკის რაიონი)

ბაჰაჩივკა (უკრ. Багачівка) — სოფელი უკრაინაში. მდებარეობს ჩერკასის ოლქის ზვენიჰოროდკის რაიონში. 2013 წელს სოფლის მოსახლეობა 730 კაცს შეადგენდა. სოფლის ამინდი
ბაჰაჩივკა (კრივე-ოზეროს რაიონი)

ბაჰაჩივკა (უკრ. Багачівка) — სოფელი უკრაინაში. მდებარეობს მიკოლაივის ოლქის კრივე-ოზეროს რაიონში. 2013 წელს სოფლის მოსახლეობა 845 კაცს შეადგენდა. სოფლის ამინდი
ბაჰაჩივკა (უმანის რაიონი)

ბაჰაჩივკა (უკრ. Багачівка) — სოფელი უკრაინაში. მდებარეობს ჩერკასის ოლქის უმანის რაიონში. 2013 წელს სოფლის მოსახლეობა 120 კაცს შეადგენდა. სოფლის ამინდი
1944

ვიკისაწყობში არის გვერდი თემაზე: 1944 1944 (ათას ცხრაას ორმოცდაოთხი) წელი — გრიგორიანული კალენდრის ნაკიანი წელიწადი, რომლის პირველი დღეა შაბათი. ეს წელი არის XX საუკუნის მე-5 დეკადის მე-4 წელი. 7 აგვისტო : იბმ ქმნის პირველ პროგრამირებულ კალკულატორს, ცნობილი როგორც ჰარვარდ მარკ I. ქალაქად გამოცხადდა ქობულეთი, დაბად - ხარაგაული და თრიალეთი. დაბა რუსთავში დაიწყო კავკასიაში უდიდესი მეტალურგიული კომბინატის მშენებლობა. მთავარი სტატია: კატეგორია:დაბადებული 1944. 1 იანვარი  : აბდულ ჰამიდი — ბანგლადეშის პოლიტიკური და სახელმწიფო მოღვაწე. 1 იანვარი  : ომარ ალ-ბაშირი — სუდანის მოქმედი პრეზიდენტი. 9 იანვარი  : ხათუნა იოსელიანი — ქართველი მსახიობი. 9 იანვარი  : ფრიდონ თოდუა — თბილისის რადიოლოგიის ინსტიტუტის დამფუძნებელი და ხელმძღვანელი. (გ. 2017) 12 იანვარი : ჯო ფრეიზიერი — ამერიკელი მოკრივე (გ. 2011) 18 იანვარი : ალექსანდერ ვან დერ ბელენი — ავსტრიელი ეკონომისტი და პოლიტიკოსი 18 იანვარი : პოლ კიტინგი — ავსტრალიის 24-ე პრემიერ-მინისტრი 18 იანვარი : ზურაბ ტყემალაძე — ქართველი პოლიტიკოსი 19 იანვარი : თომ მეინი — ამერიკელი არქიტექტორი 22 იანვარი : პასიანს დაბანი — გაბონელი მუსიკოსი და მომღერალი 22 იანვარი : არჩილ ფირცხალავა — ქართველი პოეტი (გ. 1985) 25 იანვარი : ბერნარდ ჩუმი — შვეიცარიელი არქიტექტორი. 27 იანვარი : ნიკ მეისონი — როკ-ჯგუფ პინკ ფლოიდის დრამერი. 9 თებერვალი  : დავით გორგიძე — ქართველი მექანიკოსმათემატიკოსი. 14 თებერვალი  : ალან პარკერი — ინგლისელი რეჟისორი, პროდიუსერი, სცენარისტი და მსახიობი 15 თებერვალი  : ჯოხარ დუდაევი — ჩეჩნეთის პირველი პრეზიდენტი (გ. 1996) 16 თებერვალი  : ანტონიუ მონტეირო — კაბო-ვერდეს სახელმწიფო და პოლიტიკური მოღვაწე (გ. 2016) 22 თებერვალი : გიორგი (ხორხე) ბაგრატიონ-მუხრანელი — ბაგრატიონთა მუხრანის შტოს წარმომადგენელი (გ. 2008) 22 თებერვალი  : ჯონათან დემი — ამერიკელი კინორეჟისორი. (გ. 2017) 23 თებერვალი : ჯონი ვინტერი — ამერიკელი მუსიკოსი (გ. 2014) 23 თებერვალი : ბერნარდ კორნუელი — ინგლისელი მწერალი 23 თებერვალი : ოლეგ იანკოვსკი — რუსი მსახიობი (გ. 2009) 29 თებერვალი  : ენე ერგმა — ესტონეთის პარლამენტის თავმჯდომარე (2003–2006) 7 მარტი : ჟიული შარტავა — ქართველი პოლიტიკური, სახელმწიფო და საზოგადო მოღვაწე (გ. 1993) 9 მარტი : ნუგზარ შატაიძე — ქართველი მწერალი, დრამატურგი, ესეისტი. (გ. 2009) 15 მარტი  : ნებაჰათ ჩეჰრე— თურქი მსახიობი 15 აპრილი : დუდაევი, ჯოჰარ — ჩეჩნეთის პირველი პრეზიდენტი 1991-1996 (გ. 1996) 6 ივნისი : ფრეზე, ედგარ — გერმანელი ელექტრონული მუსიკოსი (გ. 2015) მთავარი სტატია: კატეგორია:გარდაცვლილი 1944. 14 იანვარი : ბერუაშვილი, გიორგი — საბჭოთა კავშირის გმირი 25 მაისი : ლორთქიფანიძე, ნიკო — ქართველი მწერალი 20 ივლისი : ბენდელიანი, ჭიჭიკო — საბჭოთა კავშირის გმირი 26 ივლისი : რეზა-შაჰ ფეხლევი — ნორვეგიელი მხატვარი (დ.1863) 14 ოქტომბერი : რომელი, ერვინ — გერმანელი სამხედრო მოღვაწე (დ.1891) 13 დეკემბერი : კანდინსკი, ვასილი — რუსი მხატვარი (დ.1866) 30 დეკემბერი : როლანი, რომენ — ფრანგი მწერალი (დ.1866) ფიზიკა : რაბი, ისიდორ ისააკ ქიმია : ჰანი, ოტო ფიზიოლოგია და მედიცინა : ერლანგერი, ჯოსეფ; გასერი, ჰერბერტ სპენსერ ლიტერატურა : იენსენი, იოჰანეს ვილჰელმ მშვიდობა : წითელი ჯვრის საერთაშორისო კომიტეტი
კარლ ვილჰელმ შეელე

კარლ ვილჰელმ შეელე (შვედ. Carl Wilhelm Scheele; დ. 9 დეკემბერი, 1742 — გ. 21 მაისი, 1786) — შვედი ქიმიკოსი, შვედეთის სამეფო მეცნიერებათა აკადემიის წევრი (1775). განათლებითა და პროფესიით ფარმაცევტი. მუშაობდა შცვედეთის სხვადასხვა ქალაქის აფთიაქებში, სადაც ატარებდა ქიმიურ კვლევებს. აღმოაჩინა მრავალი არაორგანული და ორგანული ნივთიერება: ქლორი (1774), გლიცერინი (1779, მოლიბდენისა (1778) და ვოლფრამის (1781) ანჰიდრიტები, სილიციუმის ტეტრაფთორიდი (1771), ბარიუმის ჟანგი (1774), დარიშხანწყალბადი (1775), ღვინომჟავა (1769), სილიციუმფთორწყალბადმჟავა და ფთორწყალბადმჟავა (1771), დარიშხანმჟავა (1775), მჟაუნმჟავა (1776), რძემჟავა (1780), ციანმჟავა (1782) და სხვა. 1769 წელს შეელემ შეიმუშავა ნაცრიდან ფოსფორის წარმოების ხერხი. 1774 წელს თავისუფალი სახით გამოყო მანგანუმი და ბარიუმის ოქსიდი. დეტალურად აღწერა ქლორის თვისებები. დაამტკიცა ჰაერის რთული შედგენილობა. მისი სახელობისაა მცირე კრატერი მთვარის ზედაპირზე და მცირე პლანეტა კარლშეელე. მისი სახელობისაა მინერალი შეელიტი. Manuskript 1756—1777. Tolkning av С. W. Ossen. [Uppsala, 1942]; Chemische Abhandlung von der Luft und dem Feuer, Lpz., 1894; Nachgelassene Briefe und Aufzeichnungen, hrsg. von A. E. Nordenskiöld, Stockh., 1892. ქართული საბჭოთა ენციკლოპედია, ტ. 10, თბ., 1986. — გვ. 701. ↑ Encyclopædia Universalis — Encyclopædia Britannica, 1968. <a href="https://wikidata.org/wiki/Track:Q2743906"></a><a href="https://wikidata.org/wiki/Track:Q1340194"></a> ↑ 2.0 2.1 2.2 2.3 2.4 2.5 Carl Wilhelm Scheele — 1917. <a href="https://wikidata.org/wiki/Track:Q379406"></a><a href="https://wikidata.org/wiki/Track:Q1724971"></a> ↑ 3.0 3.1 3.2 www.accademiadellescienze.it <a href="https://wikidata.org/wiki/Track:Q107212659"></a> ↑ Шееле Карл Вильгельм // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Lundgren A. Encyclopædia Britannica <a href="https://wikidata.org/wiki/Track:Q5375741"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a>
Progeny: Seven Shows from Seventy-Two

Progeny: Seven Shows from Seventy-Two — ინგლისური პროგრესული როკ-ჯგუფ Yes-ის 14 CD-ისგან შემდგარი საკონცერტო ალბომების კომპილაცია. იგი გამოვიდა 2015 წლის 25 მაისს, ლეიბლზე Rhino Records. ალმომში შეტანილია ჯგუფის მიერ 1972 წლის ტურნეს Close to the Edge ფარგლებში გამართული შვიდი კონცერტის სრული აუდიო ჩანაწერები. აგრეთვე გამოიცა კომპილაციის შემოკლებული ვერსია, Progeny: Highlights from Seventy-Two. ↑ 1.0 1.1 1.2 YES: PROGENY – Live from Seventy-Two. YesWorld (მარტი 2015). ციტირების თარიღი: 27 მარტი 2015. ↑ Jurek, Thom. (მაისი 2015) Yes: Progeny: Seven Shows from Seventy-Two. Allmusic. ციტირების თარიღი: 30 მაისი 2015. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 2 ივნისი 2015. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. წაკითხვის თარიღი 4 ივნისი 2015. ↑ "Yes – Progeny: Seven Shows from Seventy-Two". Italiancharts.com. Hung Medien. წაკითხვის თარიღი 4 ივნისი 2015. ↑ "Yes | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 2 ივნისი 2015.